title: Sklep Sveta 2014/827/SZVP z dne 21. novembra 2014 o spremembi Skupnega ukrepa 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo

text:
               22.11.2014

               SL

               Uradni list Evropske unije

               L 335/19

         SKLEP SVETA 2014/827/SZVP
   z dne 21. novembra 2014
   o spremembi Skupnega ukrepa 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 10. novembra 2008 sprejel Skupni ukrep 2008/851/SZVP (1), ki je bil nazadnje spremenjen s Sklepom Sveta 2012/174/SZVP (2).

               (2)

               Svet je 22. julija 2013 soglašal, da EU ostaja dosledno zavezana preprečevanju piratstva in oboroženih ropov pred obalo Somalije. Pozdravil je dosedanje dobre rezultate njene pomorske operacije Atalanta. Svet je poudaril, da kljub velikemu napredku pri preprečevanju piratstva na morju nevarnost ostaja in da bi lahko prišlo celo do nazadovanja.

               (3)

               Varnostni svet Združenih narodov je z Resolucijo št. 2125 (2013), sprejeto 18. novembra 2013, obnovil okvir mednarodnih ukrepov za preprečevanje piratstva in odpravljanje osnovnih vzrokov zanj.

               (4)

               Vojaško operacijo EU iz Skupnega ukrepa 2008/851/SZVP (Atalanta) bi bilo treba podaljšati do 12. decembra 2016.

               (5)

               Svet se je 22. julija 2013 dogovoril, da bo EU še naprej celostno pristopala k izboljšanju varnosti in pravne države v Somaliji, za kar pa mora odgovornost prevzeti tudi Somalija; EU bo svoje dejavnosti skrbno usklajevala z drugimi akterji ter poskrbela za usklajenost in sinergije med instrumenti EU, predvsem med misijami in operacijami v sklopu skupne varnostne in obrambne politike.

               (6)

               Ta celostni pristop, ki temelji na novem sporazumu (New Deal Compact) glede Somalije, bi moral poleg tega prispevati h krepitvi pomorskih zmogljivosti v Somaliji in na zadevnem območju, odpravi osnovnih vzrokov za piratstvo, učinkovitejšemu spoprijemanju s problemom nekaznovanja piratskih mrež, vpletenih v druge kriminalne dejavnosti na morju, s tem pa tudi k izpolnjevanju ciljev Atalante.

               (7)

               V tej zvezi bi moral prispevek Atalante s sekundarnimi nalogami, ki bi se izvajale v okviru obstoječih sredstev in zmogljivosti ter na zahtevo, k celostnemu pristopu EU k Somaliji in zadevnim dejavnostim mednarodne skupnosti, pomagati pri odpravljanju osnovnih vzrokov za piratstvo in piratske mreže. Te sekundarne naloge bi se izvajale v podporo izstopne strategije Atalanta.

               (8)

               Pri izvajanju operacije Atalanta bi bilo treba omogočiti sodelovanje z organi kazenskega pregona, da bi prispevali k izvrševanju protipiratske kazenske zakonodaje in hkrati izboljšali učinkovitost njenih obveščevalno vodenih dejavnosti proti piratstvu.

               (9)

               Nič v tem sklepu ali Skupnem ukrepu 2008/851/SZVP ne preprečuje osebju držav, ki sodelujejo v Atalanti, da izpolnjujejo njihove obveznosti, veljavne na podlagi nacionalnega prava.

               (10)

               Določiti je treba referenčni finančni znesek za kritje skupnih stroškov Atalante v obdobju od 13. decembra 2014 do 12. decembra 2016.

               (11)

               Skupni ukrep 2008/851/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Skupni ukrep 2008/851/SZVP se spremeni:

               1.

               člen 1(3) se nadomesti z naslednjim:
               „3.   Poleg tega lahko Atalanta v okviru obstoječih sredstev in zmogljivosti ter na zahtevo – kot neizvršilna sekundarna naloga – prispeva k celostnemu pristopu EU k Somaliji in zadevnim dejavnostim mednarodne skupnosti ter s tem pomaga pri odpravljanju osnovnih vzrokov za piratstvo in piratske mreže.“;

               2.

               v členu 2 se točke (g) do (i) nadomestijo z naslednjim:

                           „(g)

                           v skladu z veljavnim pravom zbira osebne podatke oseb iz točke (e) v zvezi z značilnostmi, ki bi lahko bile v pomoč pri identifikaciji teh oseb, vključno s prstnimi odtisi, in naslednje informacije, razen drugih osebnih podatkov: priimek, dekliški priimek, imena in morebitni vzdevki ali privzeta imena, datum in kraj rojstva, državljanstvo, spol, stalno prebivališče, poklic in kraj nahajanja, podatke o vozniških dovoljenjih, osebnih dokumentih in potovalnih listih;

                           (h)

                           za namene širjenja podatkov prek kanalov Mednarodne organizacije kriminalistične policije (Interpol) in preverjanja podatkov s podatkovnimi zbirkami Interpola – potem ko Unija in Interpol sklenejo dogovor – nacionalnim centralnim uradom Interpola v državah članicah v skladu z dogovorom, ki se sklene med poveljnikom operacije EU in vodjo zadevnega nacionalnega centralnega urada, posreduje naslednje podatke:

                                       —

                                       osebne podatke iz točke (g),

                                       —

                                       podatke o opremi, ki jo uporabljajo osebe iz točke (e).

                                 Osebni podatki se po posredovanju Interpolu ne hranijo;

                           (i)

                           posreduje podatke iz točke (h) Europolu v skladu z določbami dogovora, ki se sklene med visokim predstavnikom Unije za zunanje zadeve in varnostno politiko in Europolom. Osebni podatki se po posredovanju Interpolu ne hranijo;

                           (j)

                           v okviru sredstev in zmogljivosti, ki jih ima na voljo, prispeva k spremljanju ribolovnih dejavnosti pred somalsko obalo, ter po vzpostavitvi sistema izdajanja dovoljenj in registriranja za mali priobalni in industrijski ribolov v vodah v somalski pristojnosti, ki ga je razvila Organizacija za prehrano in kmetijstvo (FAO), v ta namen nudi podporo, vendar ne sodeluje pri dejavnostih pregona;

                           (k)

                           v tesnem sodelovanju z Evropsko službo za zunanje delovanje navezuje stike s somalskimi subjekti in zasebnimi družbami, delujočimi v njihovem imenu, ki pred somalsko obalo delujejo na širšem področju pomorske varnosti, da bi se bolje seznanili z njihovimi dejavnostmi, zmogljivostmi in pomorskimi operacijami za reševanje konfliktov;

                           (l)

                           EUCAP NESTOR, EUTM SOMALIA, posebnemu predstavniku EU za Afriški rog in misiji EU v Somaliji na njihovo zahtevo ter v okviru obstoječih sredstev in zmogljivosti nudi logistično podporo, strokovno pomoč ali usposabljanje na morju glede na njihove mandate ter področje izvajanja Atalante, ter prispeva k izvajanju ustreznih programov EU, zlasti programa za regionalno pomorsko varnost (MASE) v okviru 10. Evropskega razvojnega sklada;

                           (m)

                           Komisiji za tune v Indijskem oceanu, njenim državam članicam ter FAO prek ustrezne službe Komisije daje na voljo podatke o ribolovnih dejavnostih, ki jih zberejo enote EUNAVFOR pred obalo Somalije, potem ko je dosežen zadosten napredek pri vzpostavljanju pomorskih zmogljivosti, vključno z varnostnimi ukrepi pri izmenjavi informacij, pa somalskim oblastem pomaga z zagotavljanjem podatkov o ribolovnih dejavnostih, zbranih med izvajanjem operacije;

                           (n)

                           v okviru obstoječih sredstev in zmogljivosti ter v skladu s Konvencijo Združenih narodov o pomorskem mednarodnem pravu (UNCLOS) podpira dejavnosti skupine za spremljanje Somalije in Eritreje (SEMG) na podlagi resolucij 2060 (2012), 2093 (2013) in 2111 (2013) VSZN, tako da spremlja plovila, za katera sumi, da so povezana s piratskimi mrežami, ter o njih poroča SEMG.“

                     ;

               3.

               v členu 14 se doda naslednji odstavek:
               „4.   Referenčni finančni znesek za skupne stroške vojaške operacije EU za obdobje od 13. decembra 2014 do 12. decembra 2016 je 14 775 000 EUR. Odstotek referenčnega zneska iz člena 25(1) Sklepa 2011/871/SZVP je 0 %.“;

               4.

               člen 16(3) se nadomesti z naslednjim:
               „3.   Vojaška operacija EU se zaključi 12. decembra 2016.“

         Člen 2
   Ta sklep začne veljati na dan sprejetja.

      V Bruslju, 21. novembra 2014

            Za Svet

            Predsednik

         C. CALENDA

      (1)  Skupni ukrep 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (UL L 301, 12.11.2008, str. 33).

      (2)  Sklep Sveta 2012/174/SZVP z dne 23. marca 2012 o spremembah Skupnega ukrepa 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (UL L 89, 27.3.2012, str. 69).


title: 2010/726/EU: Sklep Sveta z dne 22. novembra 2010 o sklenitvi Drugega dodatnega protokola k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani zaradi upoštevanja pristopa Republike Bolgarije in Romunije k Evropski uniji

text:
               30.11.2010

               SL

               Uradni list Evropske unije

               L 313/1

         SKLEP SVETA
   z dne 22. novembra 2010
   o sklenitvi Drugega dodatnega protokola k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani zaradi upoštevanja pristopa Republike Bolgarije in Romunije k Evropski uniji
   (2010/726/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 217 v povezavi s členom 218(6)(a) in (8) Pogodbe,
   ob upoštevanju Pogodbe o pristopu Republike Bolgarije in Romunije, zlasti člena 4(3) Pogodbe,
   ob upoštevanju Akta o pristopu Republike Bolgarije in Romunije, zlasti člena 6(2) Akta,
   ob upoštevanju predloga Evropske komisije,
   ob upoštevanju privolitve Evropskega parlamenta (1),
   ob upoštevanju naslednjega:

               (1)

               Drugi dodatni protokol k Sporazumu o pridružitvi med Evropsko skupnostjo in njenimi državami članicami na eni strani ter Republiko Čile na drugi strani, je bil v imenu Evropske skupnosti in njenih držav članic podpisan dne 24. julija 2007.

               (2)

               Zaradi začetka veljavnosti Lizbonske pogodbe dne 1. decembra 2009 je Evropska unija nadomestila in nasledila Evropsko skupnost.

               (3)

               Drugi dodatni protokol bi bilo treba skleniti –

         SPREJEL NASLEDNJI SKLEP:
   Člen 1
   Drugi dodatni protokol k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani zaradi upoštevanja pristopa Republike Bolgarije in Romunije k Evropski uniji (2) (v nadaljnjem besedilu: Drugi dodatni protokol) se odobri v imenu Unije in njenih držav članic.
   Člen 2
   Predsednik Sveta v imenu Unije in njenih držav članic poda uradno obvestilo iz člena 10 Drugega dodatnega protokola.
   Člen 3
   Predsednik Sveta v imenu Unije poda naslednje uradno obvestilo:

      „Zaradi začetka veljavnosti Lizbonske pogodbe dne 1. decembra 2009 je Evropska unija nadomestila in nasledila Evropsko skupnost in od tega dne izvršuje pravice in prevzema obveznosti Evropske skupnosti. Zato se sklicevanja na ‚Evropsko skupnost‘ v besedilu Drugega dodatnega protokola ustrezno razumejo kot sklicevanja na ‚Evropsko unijo‘.“.

   Člen 4
   Ta sklep začne veljati na dan sprejetja.

      V Bruslju, 22. novembra 2010

            Za Svet

            Predsednica

         C. ASHTON

      (1)  UL C 263 E, 16.10.2008, str. 149.

      (2)  Drugi dodatni protokol k sporazumu je bil objavljen v UL L 251, 26.9.2007, str. 2 skupaj s sklepom o njegovem podpisu in začasni uporabi. Zapisnik o popravku španske jezikovne različice Drugega dodatnega protokola je bil objavljen v UL L 255, 23.9.2008, str. 34.


title: 2007/502/ES,Euratom: Sklep Sveta in Komisije z dne 25. junija 2007 o podpisu, v imenu Evropske skupnosti in Evropske skupnosti za atomsko energijo, ter začasni uporabi Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani ter Švicarsko konfederacijo na drugi strani

text:
               20.7.2007

               SL

               Uradni list Evropske unije

               L 189/24

         SKLEP SVETA IN KOMISIJE
   z dne 25. junija 2007
   o podpisu, v imenu Evropske skupnosti in Evropske skupnosti za atomsko energijo, ter začasni uporabi Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani ter Švicarsko konfederacijo na drugi strani
   (2007/502/ES, Euratom)
   SVET EVROPSKE UNIJE IN KOMISIJA EVROPSKIH SKUPNOSTI STA –
   ob upoštevanju Pogodbe o ustanovitvi Evropske skupnosti in zlasti člena 170, v povezavi s prvim stavkom prvega pododstavka člena 300(2) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju predloga Komisije,
   ob upoštevanju naslednjega:

               (1)

               Komisija je v imenu Skupnosti s pogajanji dosegla Sporazum o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani ter Švicarsko konfederacijo na drugi strani, v katerem je prav tako določena začasna uporaba Sporazuma od 1. januarja 2007. Začasna uporaba omogoča švicarskim subjektom, da sodelujejo pri prvih razpisih za predloge iz Sedmih okvirnih programov.

               (2)

               Sporazum je bil parafiran 27. februarja 2007.

               (3)

               Sporazum je treba podpisati in začasno uporabljati do zaključka postopkov, potrebnih za njegovo sklenitev.

         SKLENILA:
   Člen 1
   1.   Podpis Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani ter Švicarsko konfederacijo na drugi strani, skupaj s sklepno listino se v imenu Evropske skupnosti in Evropske skupnosti za atomsko energijo odobri, ob upoštevanju sklenitve omenjenega sporazuma.
   2.   Besedilo Sporazuma je priloženo temu sklepu.
   Člen 2
   1.   Predsednik Sveta je pooblaščen za imenovanje oseb(-e), ki so (je) pooblaščene(-a), da v imenu Evropske skupnosti podpiše(-jo) Sporazum in sklepno listino, ob upoštevanju kasnejše sklenitve omenjenega sporazuma.
   2.   Predsednik Komisije je pooblaščen za imenovanje oseb(-e), ki so (je) pooblaščene(-a), da v imenu Evropske skupnosti za atomsko energijo podpiše(-jo) Sporazum in sklepno listino, ob upoštevanju kasnejše sklenitve omenjenega sporazuma.
   Člen 3
   Sporazum o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani ter Švicarsko konfederacijo na drugi strani, se uporablja začasno.
   Člen 4
   1.   Komisija v Raziskovalnem odboru Švice/Skupnosti, ki je bil ustanovljen s členom 10 Okvirnega sporazuma o znanstvenem in tehničnem sodelovanju med Evropskimi skupnostmi in Švicarsko konfederacijo (1), zastopa stališče Skupnosti glede odločitev na podlagi člena 2(1) Sporazuma o izvajanju pravil v Švici za ustanovitev pravnih struktur iz členov 169 in 171 Pogodbe o ES.
   2.   Komisija v Raziskovalnem odboru Švice/Skupnosti, ki je bil ustanovljen s členom 10 Okvirnega sporazuma o znanstvenem in tehničnem sodelovanju med Evropskimi skupnostmi in Švicarsko konfederacijo, zastopa stališče Skupnosti glede odločitev na podlagi člena 6(2) in (3) Sporazuma, ki določa regije v Švici, ki so upravičene do koristi iz raziskovalnih dejavnosti iz delovnega programa „Raziskovalni potencial“ v okviru posebnega programa „Zmogljivosti“.
   Člen 5
   Ta sklep se objavi v Uradnem listu Evropske unije.

      V Luxembourgu, 25. junija 2007

            Za Svet

            Predsednik

         A. SCHAVAN

            Za Komisijo

            Predsednik

         José Manuel BARROSO

      (1)  UL L 313, 22.11.1985, str. 6.
   PRILOGA A
   NAČELA ZA DODELJEVANJE PRAVIC INTELEKTUALNE LASTNINE
   I.   Področje uporabe
   V tem sporazumu ima „intelektualna lastnina“ pomen, opredeljen v členu 2 Konvencije o ustanovitvi Svetovne organizacije za intelektualno lastnino, podpisane v Stockholmu 14. julija 1967.
   V tem sporazumu „znanje“ pomeni rezultate, vključno z informacijami, ki so lahko varovane ali ne, kot tudi avtorske pravice ali pravice, ki se nanašajo na take informacije, ki izvirajo iz zahtevkov ali izdaje patentov, načrtov, sort rastlin, dodatnih varstvenih certifikatov ali podobnih oblik varstva.
   II.   Pravice intelektualne lastnine pravnih subjektov pogodbenic

               1.

               Vsaka pogodbenica zagotovi, da se pravice intelektualne lastnine pravnih subjektov druge pogodbenice, ki sodeluje pri dejavnostih v okviru tega sporazuma, ter pravice in obveznosti, ki izhajajo iz takega sodelovanja, obravnavajo na način, ki je združljiv z ustreznimi mednarodnimi konvencijami, ki veljajo za pogodbenice, zlasti s Sporazumom TRIPS (Sporazum o trgovinskih vidikih pravic intelektualne lastnine, ki ga ureja Svetovna trgovinska organizacija), Bernsko konvencijo (Pariški akt 1971) in Pariško konvencijo (Stockholmski akt 1967).

               2.

               Pravni subjekti ustanovljeni v Švici, ki sodelujejo pri posrednih ukrepih v okviru Sedmih okvirnih programov ES in Euratoma, imajo pravice intelektualne lastnine in obveznosti po pogojih iz Uredbe (ES) št. 2321/2002 Evropskega parlamenta in Sveta (1), ki jo spreminja Uredba (ES) št. 1906/2006 , iz Uredbe Sveta (Euratom) št. 2322/2002 (2), ki jo spreminja Uredba Sveta (Euratom) št. 1908/2006 z dne 18. decembra 2006 in iz sporazuma in/ali pogodbe o dodelitvi sredstev, ki je bila sklenjena z Evropsko skupnostjo v skladu s točko 1. Kadar Švica sodeluje pri posrednih ukrepih v okviru Sedmega okvirnega programa ES, ki se izvaja v skladu s členom 169 in členom 171 Pogodbe o ustanovitvi Evropske skupnosti, ima enake pravice intelektualne lastnine in obveznosti kakor sodelujoče države članice, kakor to določajo ustrezne določbe.

               3.

               Pravni subjekti ustanovljeni v državi članici Evropske unije, ki sodelujejo pri švicarskih raziskovalnih programih in/ali projektih, imajo enake pravice intelektualne lastnine in obveznosti kakor pravni subjekti ustanovljeni v Švici, ki sodelujejo pri teh raziskovalnih programih in/ali projektih, skladno s točko 1.

         III.   Pravice intelektualne lastnine pogodbenic

               1.

               Če se pogodbenice ne dogovorijo drugače, se za znanje, ki so ga pogodbenice ustvarile v času dejavnosti, izvajanih skladno s členom 2(4) tega sporazuma, uporabljajo naslednja pravila:

                           (a)

                           znanje, ki ga je pogodbenica ustvarila, je njena last. Kadar se njenega ustreznega deleža pri delu ne da določiti, so pogodbenice solastnice znanja;

                           (b)

                           pogodbenica, ki je lastnica znanja, da pravico dostopa do znanja drugi pogodbenici za dejavnosti iz člena 2(4) tega sporazuma. Odobritev pravic za dostop do znanja se ne sme zaračunati.

               2.

               Če se pogodbenice ne dogovorijo drugače, veljajo za znanstveno literaturo pogodbenic naslednja pravila:

                           (a)

                           če pogodbenica v revijah, člankih, poročilih in knjigah, vključno z avdiovizualnimi deli in programsko opremo, objavi podatke, informacije in tehnične ali znanstvene rezultate, ki izhajajo iz dejavnosti, ki se izvajajo v okviru tega sporazuma, ima druga pogodbenica pravico do svetovne, neekskluzivne, nepreklicne in brezplačne licence za prevajanje, prilagajanje, prenašanje in javno distribucijo zadevnih del;

                           (b)

                           na vseh kopijah z avtorskimi pravicami zaščitenih podatkov in informacij, namenjenih javni distribuciji in pripravljenih na podlagi tega razdelka, morajo biti navedena imena avtorja oziroma avtorjev, razen če avtor izrecno zahteva, da se ga ne navaja. Na kopiji mora biti tudi jasno razvidna skupna podpora pogodbenic.

               3.

               Če se pogodbenice ne dogovorijo drugače, se za informacije, ki niso za objavo, uporabljajo naslednja pravila:

                           (a)

                           ob predložitvi informacij v zvezi z dejavnostmi, ki se izvajajo na podlagi tega sporazuma, drugi pogodbenici, vsaka pogodbenica opredeli informacije, za katere želi, da ostanejo nerazkrite;

                           (b)

                           za posebne namene uporabe tega sporazuma lahko pogodbenica prejemnica na lastno odgovornost sporoči informacije, ki niso za objavo, organom ali osebam, za katere je pristojna;

                           (c)

                           s predhodnim pisnim soglasjem pogodbenice, ki posreduje informacije, ki niso za objavo, lahko pogodbenica prejemnica take informacije razširja v večjem obsegu, kot je sicer dovoljeno v pododstavku (b). Pogodbenice sodelujejo pri oblikovanju postopkov za zahtevo in pridobitev predhodnega pisnega soglasja za širšo distribucijo, vsaka pogodbenica pa izda dovoljenje v okviru, ki ga dovoljujejo njene nacionalne politike, zakoni in drugi predpisi;

                           (d)

                           nedokumentacijske informacije, ki niso za objavo, ali druge informacije, posredovane na seminarjih ali drugih sestankih zastopnikov pogodbenic, organiziranih v okviru tega sporazuma ali informacije, nastale z zaposlovanjem osebja, uporabo prostorov ali posrednim ukrepom, morajo ostati zaupne, če je bil prejemnik takih informacij, ki niso za objavo, ali informacij, ki so zaupne ali privilegirane, seznanjen z zaupno naravo informacij še preden so mu bile sporočene, skladno s pododstavkom (a);

                           (e)

                           vsaka pogodbenica mora zagotoviti, da se informacije, ki niso za objavo in ki jih pridobi v skladu s pododstavkoma (a) in (d) nadzorujejo, kakor predvideva ta sporazum. Če ena izmed pogodbenic ugotovi, da se ne more ali če utemeljeno pričakuje, da se ne bo mogla držati določb o nerazširjanju iz zgornjih pododstavkov (a) in (d), o tem nemudoma obvesti drugo pogodbenico. Pogodbenice se posvetujejo o ustreznem nadaljnjem poteku dejavnosti.

      (1)  UL L 355, 30.12.2002, str. 23.

      (2)  UL L 355, 30.12.2002, str. 35.
   PRILOGA B
   FINANČNA PRAVILA, KI UREJAJO PRISPEVEK ŠVICE IZ ČLENA 5 TEGA SPORAZUMA
   I.   Določitev finančne udeležbe

               1.

               Komisija čim prej in najkasneje 1. septembra vsako leto Švici, skupaj z ustreznimi dokazilnimi listinami, sporoči:

                           (a)

                           zneske odobritev za prevzem obveznosti v izkazu o odhodkih predhodnega predloga proračuna Evropske unije, ki ustreza obema okvirnima programoma;

                           (b)

                           ocenjeni znesek prispevkov na podlagi predhodnega predloga proračuna, ki določa udeležbo Švice v obeh okvirnih programih. Za poenostavitev notranjih proračunskih postopkov službe Komisije zagotovijo ustrezne okvirne podatke najkasneje 31. maja vsako leto.

               2.

               Komisija takoj po dokončnem sprejetju splošnega proračuna sporoči Švici zgoraj navedene zneske v izkazu o odhodkih, ki ustreza udeležbi Švice.

         II.   Plačilni postopki

               1.

               Komisija junija in novembra vsako proračunsko leto Švici izda zahtevek za sredstva, ki ustreza njenemu prispevku na podlagi tega sporazuma. Ti zahtevki za sredstva določijo plačilo šestih dvanajstin prispevka Švice za vsak zahtevek za sredstva v največ 30 dneh po prejemu ustreznega zahtevka za sredstva. V zadnjem letu obeh okvirnih programov pa se najkasneje 30 dni po prejemu zahtevka za sredstva izplača celotni znesek prispevka Švice.

               2.

               Prispevki Švice se izrazijo in plačajo v eurih.

               3.

               Švica plača svoj prispevek v okviru tega sporazuma skladno s časovnim razporedom iz odstavka 1. Za vsako zamudo pri plačilu se plača obresti po obrestni meri, ki je enaka enomesečni medbančni obrestni meri (EURIBOR) iz strani 248 Telerata. Za vsak mesec zamude se ta stopnja poveča za 1,5 odstotnih točk. Povečana stopnja se uporablja za celotno obdobje zamude. Vendar pa se obresti poravnajo samo, če se prispevek plača več kakor 30 dni po terminskih datumih plačil iz odstavka 1.

               4.

               Potne stroške švicarskih zastopnikov in izvedencev za sodelovanje pri delu raziskovalnih odborov in tistih, ki so povezani z izvajanjem obeh okvirnih programov, Komisija povrne na enaki podlagi in skladno s trenutno veljavnimi postopki za zastopnike in izvedence držav članic Skupnosti.

         III.   Pogoji za izvajanje

               1.

               Finančni prispevek Švice k obema okvirnima programoma v skladu s členom 5 tega sporazuma običajno ostane nespremenjen za zadevno proračunsko leto.

               2.

               Komisija ob zaključevanju poslovnih knjig za vsako proračunsko leto (n) v okviru vzpostavitve računa prihodkov in odhodkov začne z zakonskim urejanjem računov v zvezi z udeležbo Švice, pri čemer upošteva spremembe, ki so se zgodile bodisi zaradi transferja, ukinitev, prenosov bodisi rebalansa proračuna v proračunskem letu.

         Tako zakonsko urejanje se opravi ob prvem plačilu za leto n + 1. Vendar pa se končno zakonsko urejanje opravi najkasneje julija četrtega leta po zaključku obeh okvirnih programov. Plačilo Švice se knjiži v dobro programov Evropskih skupnosti kot prihodek proračuna, ki je dodeljen ustrezni proračunski postavki v izkazu o prihodkih splošnega proračuna Evropske unije.
   IV.   Obveščanje

               1.

               Najkasneje 31. maja vsako proračunsko leto (n + 1) se pripravi izjava o razdelitvi proračunskih sredstev za oba okvirna programa za predhodno proračunsko leto (n) in pošlje Švici v vednost skladno z obrazcem Komisije za izkaz prihodkov in odhodkov.

               2.

               Komisija sporoči Švici statistične podatke in druge finančne podatke v zvezi z izvajanjem obeh okvirnih programov, ki so dostopni državam članicam.

         PRILOGA C
   FINANČNI NADZOR ŠVICARSKIH UDELEŽENCEV V PROGRAMIH SKUPNOSTI, KI JIH ZAJEMA TA SPORAZUM
   I.   Neposredno sporočanje
   Komisija neposredno obvešča udeležence Sedmih okvirnih programov ES in Euratoma, ki so ustanovljeni v Švici, in svoje podizvajalce. Te osebe lahko Komisiji neposredno posredujejo vse ustrezne informacije in dokumentacijo, ki jo morajo predložiti na podlagi instrumentov iz tega sporazuma in sporazumov o dodelitvi sredstev in/ali pogodb, sklenjenih za njihovo izvajanje.
   II.   Revizije

               1.

               V skladu z Uredbo Sveta (ES, Euratom) št. 1605/2002 (1), ki je bila spremenjena z Uredbo Sveta (ES, Euratom) št. 1995/2006 (2), in Uredbo Komisije (ES, Euratom) št. 2342/2002 (3), ki je bila spremenjena z Uredbo (ES, Euratom) 1248/2006 (4) z dne 7. avgusta 2006, in drugimi pravili iz tega sporazuma, sporazumov in/ali pogodb o dodelitvi sredstev, sklenjenih z udeleženci programa, ki so ustanovljeni v Švici, lahko komisionarji ali druge osebe, ki jih je Komisija pooblastila, kadar koli izvajajo znanstvene, finančne, tehnološke ali druge revizije v prostorih udeležencev in njihovih podizvajalcev.

               2.

               Komisionarji in druge osebe, ki jih je Komisija pooblastila, imajo ustrezen dostop do lokacij, del in dokumentov ter do vseh informacij, ki so potrebne za izvajanje takšnih revizij, vključno z elektronsko obliko. Pravica do dostopa se izrecno navede v sporazumih in/ali pogodbah o dodelitvi sredstev za izvajanje instrumentov iz tega sporazuma.

               3.

               Evropsko računsko sodišče ima enake pravice kakor Komisija.

               4.

               Revizije se lahko opravijo po izteku Sedmih okvirnih programov ES in Euratoma ali tega sporazuma v skladu s pogoji, ki so določeni v zadevnih sporazumih in/ali pogodbah o dodelitvi sredstev.

               5.

               Švicarski Zvezni urad za revizijo se o revizijah, ki se izvajajo na ozemlju Švice, obvesti vnaprej. Tako obvestilo ni pravni predpogoj za izvedbo takšnih revizij.

         III.   Pregledi na kraju samem

               1.

               Komisija (OLAF) je v okviru tega sporazuma pooblaščena za izvajanje pregledov na kraju samem in inšpekcijskih pregledov na ozemlju Švice, skladno z določbami in pogoji iz Uredbe Sveta (Euratom, ES) št. 2185/96 (5) in Uredbe (ES) št. 1073/1999 Evropskega parlamenta in Sveta (6).

               2.

               Preglede na kraju samem in inšpekcijske preglede pripravi in vodi Komisija v tesnem sodelovanju s švicarskim Zveznim uradom za revizijo ali z drugimi pristojnimi švicarskimi organi, ki jih je imenoval švicarski Zvezni urad za revizijo, katere se pravočasno obvesti o predmetu, namenu in pravni podlagi pregledov in inšpekcij, da bi lahko zagotovile vso potrebno pomoč. V ta namen lahko uradniki pristojnih švicarskih organov sodelujejo pri pregledih na kraju samem in pri inšpekcijskih pregledih.

               3.

               Če zadevni švicarski organi tako želijo, se pregledi na kraju samem in inšpekcijski pregledi lahko izvajajo skupaj s Komisijo.

               4.

               Kadar udeleženci Sedmih okvirnih programov ES in Euratoma nasprotujejo pregledu na kraju samem ali inšpekcijskemu pregledu, švicarski organi, v skladu z nacionalnimi pravili, inšpektorjem Komisije zagotovijo pomoč, ki jo potrebujejo, da lahko opravijo svojo nalogo pri izvajanju pregleda na kraju samem ali inšpekcijskem pregledu.

               5.

               Komisija čim prej poroča švicarskemu Zveznemu uradu za revizijo o kakršnem koli dejstvu ali dvomu v zvezi z nepravilnostmi, za katere je izvedela med pregledom na kraju samem ali inšpekcijskim pregledom. V vsakem primeru mora Komisija obvestiti zgoraj navedeni organ o rezultatih takih pregledov in inšpekcijskih pregledov.

         IV.   Obveščanje in posvetovanje

               1.

               Za pravilno izvajanje te priloge pristojni švicarski organi in organi Skupnosti redno izmenjujejo informacije in na zahtevo ene od pogodbenic izvedejo posvetovanja.

               2.

               Pristojni švicarski organi nemudoma obvestijo Komisijo o kakršnem koli dejstvu ali dvomu, za katerega so izvedeli in ki se nanaša na nepravilnosti v zvezi s sklenitvijo in izvajanjem sprejetih sporazumov in/ali pogodb o dodelitvi sredstev pri uporabi instrumentov iz tega sporazuma.

         V.   Zaupnost
   Informacije, ki so v kakršni koli obliki sporočene ali pridobljene v skladu s to prilogo, so poslovna skrivnost in so zavarovane na enak način, kakor so zavarovane podobne informacije s švicarsko zakonodajo in z ustreznimi določbami, ki se uporabljajo za institucije Skupnosti. Takšne informacije se ne smejo pošiljati drugim osebam razen osebam v institucijah Skupnosti ali državah članicah ali Švici, katerih funkcija zahteva poznavanje teh podatkov, niti se ne smejo uporabljati za druge namene, razen za zagotovitev učinkovitega varstva finančnih interesov pogodbenic.
   VI.   Upravni ukrepi in kazni
   Brez poseganja v uporabo švicarskega kazenskega prava lahko Komisija uvede upravne ukrepe in kazni v skladu z uredbami (ES, Euratom) št. 1605/2002, ki je bila spremenjena z Uredbo (ES, Euratom) št. 1995/2006, in (ES, Euratom) št. 2342/2002, ki je bila spremenjena z Uredbo (ES, Euratom) št. 1248/2006, in z Uredbo Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (7).
   VII.   Izterjava in izvršba
   Sklepi, ki jih sprejme Komisija na podlagi Sedmega okvirnega programa ES iz področja uporabe tega sporazuma, ki nalagajo denarno obveznost osebam, ki niso iz držav članic, so izvršljivi v Švici. Nalog za izvršbo izdajo organi, ki jih imenuje švicarska vlada, in o tem obvestijo Komisijo, pri čemer ni potrebna nobena druga formalnost razen overovitve verodostojnosti akta. Izvršba poteka v skladu s švicarskim procesnim pravom. Zakonitost odločbe o izvršbi mora nadzirati Sodišče Evropskih skupnosti. Sodbe Sodišča Evropskih skupnosti na podlagi arbitražne klavzule iz pogodbe v okviru Sedmih okvirnih programov ES in Euratoma so izvršljive pod istimi pogoji.

      (1)  UL L 248, 16.9.2002, str. 1.

      (2)  UL L 390, 30.12.2006, str. 1.

      (3)  UL L 357, 31.12.2002, str. 1.

      (4)  UL L 227, 19.8.2006, str. 3.

      (5)  UL L 292, 15.11.1996, str. 2.

      (6)  UL L 136, 31.5.1999, str. 1.

      (7)  UL L 312, 23.12.1995, str. 1.
   Skupna izjava pogodbenic o tesnem sodelovanju glede novih struktur za izvajanje členov 169 in 171 pogodbe ES
   Pogodbenici izjavljata, da bosta za zagotavljanje pravilnega izvajanja člena 2(1) tega sporazuma pravočasno obveščali Švicarsko konfederacijo o pripravljalnih delih v zvezi s strukturami, ki temeljijo na členih 169 in/ali 171 Pogodbe ES in se bodo izvajale s Sedmim okvirnim programom.
   Izjava Sveta o švicarski udeležbi v odborih
   Svet se strinja, da se švicarski predstavniki, če jih zadevajo obravnavane vsebine, kot opazovalci udeležijo zasedanj:

               —

               vseh odborov, ki so bili ustanovljeni v okviru Sedmih okvirnih programov ES in Euratoma, vključno z Odborom za znanstveno in tehnološko raziskovanje (CREST)

               —

               Sveta guvernerjev Skupnega raziskovalnega središča.

         Predstavniki Švice ne smejo prisostvovati volitvam odborov.
   Izjava Skupnosti o obravnavanju raziskovalcev EU v Švici v okviru tega sporazuma
   Skupnosti pričakujeta, da bo Švica državljanom držav članic Evropske unije nudila največje možno število dovoljenj za bivanje, pri tem pa se dovoljenja za bivanje sodelujočih raziskovalcev ne prištevajo k temu številu. Skupnosti nadalje pričakujeta, da raziskovalci, ki sodelujejo pri projektih in so zaposleni v Skupnem raziskovalnem središču Skupnosti uživajo enake koristi iz naslova člena 12(3) Sporazuma o sodelovanju med Euratomom in Švicarsko konfederacijo na področju nadzorovane termonuklearne fuzije in fizike plazme (UL L 242/1, 4.9.1978).
   Izjava švicarske vlade
   Švicarska vlada meni, da izjava Skupnosti o obravnavanju raziskovalcev EU v Švici v okviru tega Sporazuma ne posega v pravice in obveznosti pogodbenic iz Sporazuma in švicarskega pravnega reda.
    ---documentbreak---

               20.7.2007

               SL

               Uradni list Evropske unije

               L 189/26

         SPORAZUM
   o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani ter Švicarsko konfederacijo na drugi strani
   SVET EVROPSKE UNIJE,
   imenu Evropske skupnosti,
   in
   KOMISIJA EVROPSKIH SKUPNOSTI
   (v nadaljnjem besedilu „Komisija“),
   v imenu Evropske skupnosti za atomsko energijo
   (v nadaljnjem besedilu skupaj imenovani „Skupnosti“),
   na eni strani,
   in
   ŠVICARSKI ZVEZNI SVET,
   v imenu Švicarske konfederacije, v nadaljnjem besedilu „Švica“,
   na drugi strani,
   v nadaljnjem besedilu „pogodbenici“,
   OB UPOŠTEVANJU, da so tesni odnosi med Švico in Skupnostma koristni za pogodbenice;
   OB UPOŠTEVANJU pomembnosti znanstvenih in tehnoloških raziskav za Skupnosti in Švico ter njihovega vzajemnega interesa za sodelovanje na tem področju zaradi boljše uporabe virov in da se izogne nepotrebnemu podvajanju;
   KER Švica in Skupnosti trenutno izvajajo raziskovalne programe na področjih skupnega interesa;
   KER so zaradi vzajemne koristi Skupnosti in Švica zainteresirane za sodelovanje pri teh programih;
   OB UPOŠTEVANJU interesa pogodbenic za spodbujanje vzajemnega dostopa njihovih raziskovalnih subjektov do raziskovalnih in tehnološko-razvojnih dejavnosti v Švici na eni strani in do okvirnih programov Skupnosti za raziskave in tehnološki razvoj na drugi strani;
   KER sta Evropska skupnost za atomsko energijo in Švica leta 1978 sklenili Sporazum o sodelovanju na področju nadzorovanja termonuklearne fuzije in fizike plazme (v nadaljnjem besedilu „Fuzijski sporazum“);
   KER so pogodbenice 8. januarja 1986 sklenile Okvirni sporazum za znanstveno in tehnično sodelovanje, ki je začel veljati 17. julija 1987 (v nadaljnjem besedilu „Okvirni sporazum“);
   OB UPOŠTEVANJU, da člen 6 Okvirnega sporazuma navaja, da je sodelovanje, h kateremu si prizadeva Okvirni sporazum, treba izvesti prek ustreznih sporazumov;
   KER so Skupnosti in Švica 16. januarja 2004 podpisale Sporazum o znanstvenem in tehnološkem sodelovanju (1), ki se je začasno uporabljal od 1. januarja 2004 in ki je začel veljati 16. maja 2006;
   OB UPOŠTEVANJU, da člen 9(2) zgoraj navedenega sporazuma predvideva obnovo Sporazuma za sodelovanje pri novih, večletnih okvirnih programih za raziskave in tehnološki razvoj po medsebojno dogovorjenih pogojih;
   KER je bil Sedmi okvirni program Evropske skupnosti za raziskave, tehnološki razvoj in predstavitvene dejavnosti (2007 do 2013) (v nadaljnjem besedilu „Sedmi okvirni program ES“) sprejet s Sklepom št. 1982/2006/ES (2) in Uredbo (ES) št. 1906/2006 (3) Evropskega parlamenta in Sveta ter z odločbami Sveta 2006/971/ES (4), 2006/972/ES (5), 2006/973 ES (6), 2006/974 ES (7) in 2006/975 ES (8), in da je bil Sedmi okvirni program Evropske skupnosti za atomsko energijo (Euratom) za jedrske raziskave in izobraževanje (2007 do 2011), ki prispeva tudi k oblikovanju Evropskega raziskovalnega prostora, sprejet s Sklepom Sveta 2006/970/Euratom (9), Uredbo Sveta (Euratom) št. 1908/2006 (10) ter sklepoma Sveta 2006/976/Euratom (11) in 2006/977/Euratom (12) (v nadaljnjem besedilu „Sedmi okvirni programi ES in Euratoma“);
   KER, brez poseganja v določbe pogodb o ustanovitvi Skupnosti, ta sporazum in kakršne koli dejavnosti, začete v njegovem okviru, ne bodo vplivale na pooblastila držav članic pri izvajanju dvostranskih dejavnosti s Švico na področju znanosti, tehnologije, raziskav in razvoja ter pri sprejemanju zadevnih sporazumov.
   SO SE DOGOVORILI O NASLEDNJEM:
   Člen 1
   Vsebina
   1.   Oblika in pogoji sodelovanja Švice pri izvajanju celotnega Sedmega okvirnega programa ES in Euratoma se določijo s tem sporazumom brez poseganja v pogoje Fuzijskega sporazuma.
   Pravni subjekti ustanovljeni v Švici lahko sodelujejo pri vseh posebnih programih Sedmih okvirnih programov ES in Euratoma.
   2.   Švicarski pravni subjekti lahko sodelujejo pri dejavnostih Skupnega raziskovalnega središča Skupnosti, če to sodelovanje ni zajeto v odstavku 1.
   3.   Pravni subjekti ustanovljeni v Skupnostih, vključno s Skupnim raziskovalnim središčem, lahko sodelujejo pri raziskovalnih programih in/ali projektih v Švici na teme, ki so enake tistim iz programov v okviru Sedmih okvirnih programov ES in Euratoma.
   4.   V tem sporazumu „pravni subjekt“ pomeni vsako fizično ali pravno osebo, ustanovljeno po nacionalni zakonodaji v kraju ustanovitve ali po zakonodaji Skupnosti, ki ima status pravne osebe s pravicami in obveznostmi v lastnem imenu. To med drugim vključuje univerze, raziskovalne organizacije, industrijske družbe, vključno z malimi in srednje velikimi podjetji, ter posameznike.
   Člen 2
   Oblike in načini sodelovanja
   Sodelovanje poteka v naslednjih oblikah:

               1.

               Sodelovanje pravnih subjektov ustanovljenih v Švici pri vseh posebnih programih, sprejetih v okviru Sedmih okvirnih programov ES in Euratoma, skladno z določbami in pogoji iz pravil za sodelovanje podjetij, raziskovalnih centrov in univerz tako pri raziskovalnih, tehnološko-razvojnih in predstavitvenih dejavnostih Evropske skupnosti kot pri raziskovalnih in izobraževalnih dejavnostih Evropske skupnosti za atomsko energijo.
               Če Skupnost sprejme določbe za izvajanje členov 169 in 171 Pogodbe o ustanovitvi Evropske skupnosti, lahko Švica sodeluje pri pravnih strukturah, ki so bile ustanovljene na podlagi teh določb, za katere veljajo pravila, ki se sprejmejo za ustanovitev teh pravnih struktur, in če se zagotovi, da se bodo ta pravila uporabljala v Švici. Raziskovalni odbor Švice/Skupnosti odloča o uporabi teh pravil v Švici.
               Pravni subjekti ustanovljeni v Švici so upravičeni do sodelovanja pri neposrednih ukrepih, ki temeljijo na členih 169 in 171 Pogodbe o ustanovitvi Evropske skupnosti.

               2.

               Finančni prispevek Švice v proračune programov, sprejetih za izvajanja Sedmih okvirnih programov ES in Euratoma, kot to določa člen 5(2).

               3.

               Sodelovanje pravnih subjektov ustanovljenih v Skupnostih pri švicarskih raziskovalnih programih in/ali projektih, ki jih je določil Zvezni svet, na teme, enakovredne tistim iz Sedmih okvirnih programov ES in Euratoma, skladno z določbami in pogoji, določenimi v ustreznih švicarskih predpisih in s soglasjem partnerjev pri posebnih projektih ali upravljavcev ustreznega švicarskega programa. Pravni subjekti ustanovljeni v Skupnostih, ki sodelujejo pri švicarskih raziskovalnih programih in/ali projektih, krijejo svoje stroške, vključno s svojim ustreznim deležem pri splošnem upravljanju in upravnih stroških projekta.

               4.

               Poleg pravočasnega zagotavljanja informacij in dokumentacije v zvezi z izvajanjem Sedmih okvirnih programov ES in Euratoma ter švicarskimi programi in/ali projekti lahko sodelovanje med pogodbenicami vključuje naslednje oblike in načine:

                           (a)

                           redna izmenjava mnenj o smernicah raziskovalne politike, prednostnih nalogah in načrtih v Švici in v Skupnostih;

                           (b)

                           izmenjava mnenj o možnostih in razvoju sodelovanja;

                           (c)

                           pravočasna izmenjava informacij o izvajanju raziskovalnih programov in projektov v Švici in v Skupnostih ter o rezultatih v okviru tega sporazuma;

                           (d)

                           skupni sestanki;

                           (e)

                           obiski in izmenjave raziskovalcev, inženirjev in tehnikov;

                           (f)

                           redni stiki in spremljanje izvajanja med vodji programov ali projektov v Švici in v Skupnostih;

                           (g)

                           sodelovanje strokovnjakov na seminarjih, simpozijih in delavnicah.

         Člen 3
   Prilagoditev
   Po medsebojnem dogovoru pogodbenic se lahko sodelovanje prilagaja in razvija.
   Člen 4
   Pravice in obveznosti intelektualne lastnine
   1.   Ob upoštevanju Priloge A in veljavne zakonodaje imajo pravni subjekti ustanovljeni v Švici, ki sodelujejo pri raziskovalnih programih Skupnosti, glede lastništva, izkoriščanja in razširjanja informacij in intelektualne lastnine, ki izhaja iz takšnega sodelovanja, enake pravice in obveznosti kot pravni subjekti ustanovljeni v Skupnostih. Ta določba se ne uporablja za rezultate iz projektov, ki so se začeli pred začasno uporabo tega sporazuma.
   2.   Ob upoštevanju Priloge A in veljavne zakonodaje imajo pravni subjekti ustanovljeni v Skupnostih, ki sodelujejo pri švicarskih raziskovalnih programih in/ali projektih, kakor določa člen 2(3), glede lastništva, izkoriščanja in razširjanja informacij in intelektualne lastnine, ki izhaja iz takšnega sodelovanja, enake pravice in obveznosti kot pravni subjekti ustanovljeni v Švici, ki sodelujejo pri zadevnih programih in/ali projektih.
   Člen 5
   Finančne določbe
   1.   Švici ni treba poravnati obveznosti, ki so jih v okviru Sedmih okvirnih programov ES in Euratoma prevzele Skupnosti pred začasno uporabo tega sporazuma, kakor tudi ne plačil, ki izhajajo iz teh obveznosti. Finančni prispevek Švice, ki izhaja iz sodelovanja pri izvajanju Sedmih okvirnih programov ES in Euratoma, se določi, sorazmerno in poleg zneska, ki je vsako leto na voljo v splošnem proračunu Evropske unije, za namensko porazdelitev sredstev za izpolnjevanje finančnih obveznosti Komisije, ki izhajajo iz dela, ki ga je treba opraviti v oblikah, potrebnih za izvajanje, vodenje in delovanje programov in dejavnosti, ki jih vključuje ta sporazum.
   2.   Faktor sorazmernosti, ki ureja prispevek Švice k Sedmim okvirnim programom ES in Euratoma, razen fuzijskega programa, se izračuna z določitvijo razmerja med bruto domačim proizvodom Švice v tržnih cenah in zneskom bruto domačega proizvoda v tržnih cenah držav članic Evropske unije. Prispevek Švice k fuzijskemu programu se še naprej izračunava na podlagi ustreznega sporazuma. Ta razmerja se izračunajo na podlagi najnovejših statističnih podatkov Eurostata, ki so na voljo na dan objave predhodnega predloga proračuna Evropske unije za isto leto.
   3.   Pravila, ki urejajo finančni prispevek Švice, so določena v Prilogi B.
   Člen 6
   Raziskovalni odbor Švice/Skupnosti
   1.   Raziskovalni odbor Švice/Skupnosti, ustanovljen v Okvirnem sporazumu, pregleda, oceni in zagotovi pravilno izvajanje tega sporazuma. Kakršna koli vprašanja, ki izhajajo iz izvajanja ali razlage tega sporazuma, se predložijo temu odboru.
   2.   Odbor lahko na zahtevo Švice določi švicarske regije, ki izpolnjujejo merila, določena v členu 5(1) Uredbe Sveta (ES) št. 1083/2006 (13) in so zato lahko upravičene do koristi iz raziskovalnih dejavnosti iz delovnega programa „Raziskovalni potencial“ v okviru posebnega programa „Zmogljivosti“.
   3.   Odbor se lahko odloči za spremembo sklicevanj na akte Skupnosti iz Priloge C.
   Člen 7
   Sodelovanje
   1.   Brez poseganja v določbe člena 4 imajo pravni subjekti ustanovljeni v Švici, ki sodelujejo pri Sedmih okvirnih programih ES in Euratoma, enake pogodbene pravice in obveznosti kot pravni subjekti ustanovljeni v Skupnostih.
   2.   Za pravne subjekte ustanovljene v Švici so določbe in pogoji, ki se uporabljajo za predložitev in oceno predlogov ter za odobritev in sklepanje sporazumov in/ali pogodb o financiranju v okviru programov Skupnosti, enaki tistim, ki se uporabljajo za sporazume in/ali pogodbe o financiranju, sklenjene v okviru istih programov s pravnimi subjekti ustanovljenimi v Skupnostih.
   3.   Pravni subjekti ustanovljeni v Švici so upravičeni do posojil, ki jih omogoča EIB za podporo raziskovalnih ciljev v okviru Sedmega okvirnega programa ES.
   4.   Pri izbiranju ocenjevalcev ali izvedencev v okviru programov Skupnosti za raziskave in tehnološki razvoj se upošteva ustrezno število švicarskih izvedencev ter sposobnosti in znanje, ki so potrebni za naloge, ki so jim bile dodeljene.
   5.   Brez poseganja v določbe člena 1(3), člena 2(3) in člena 4(2) ter v obstoječe predpise in poslovnike lahko pravni subjekti ustanovljeni v Skupnostih sodelujejo pod enakimi določbami in pogoji kakor švicarski partnerji pri programih in/ali projektih švicarskih raziskovalnih programov iz člena 2(3). Švicarski organi lahko sodelovanje pri projektu ene ali več pravnih subjektov ustanovljenih v Skupnostih pogojijo s skupnim sodelovanjem vsaj enega švicarskega subjekta.
   Člen 8
   Mobilnost
   Vsaka pogodbenica se v skladu z obstoječimi predpisi in veljavnimi sporazumi obveže, da bo zagotovila vstop in bivanje – kolikor je to nujno za uspešno izvedbo zadevne dejavnosti – omejenega števila raziskovalcev, ki v Švici in Skupnostih sodelujejo pri dejavnostih, ki jih vključuje ta sporazum.
   Člen 9
   Revizija in prihodnje sodelovanje
   1.   Če Skupnosti revidirajo ali razširijo svoje raziskovalne programe, se ta sporazum lahko revidira ali razširi po vzajemno dogovorjenih pogojih. Pogodbenice izmenjajo informacije in mnenja v zvezi z vsako revizijo ali razširitvijo kakor tudi glede vsake zadeve, ki bi neposredno ali posredno negativno vplivala na sodelovanje Švice na področjih, ki jih zajemajo Sedmi okvirni programi ES in Euratoma. O točni vsebini revidiranih ali razširjenih programov se Švico obvesti v dveh tednih po tem, ko jih Skupnosti sprejmeta. V primeru take revizije ali razširitve raziskovalnih programov lahko Švica prekine ta sporazum s šestmesečnim odpovednim rokom. Pogodbenice morajo svojo namero za odpoved ali razširitev tega sporazuma sporočiti v treh mesecih po sprejetju odločitve Skupnosti.
   2.   Če Skupnosti sprejmeta nove večletne okvirne programe za raziskave in tehnološki razvoj, se ta sporazum lahko obnovi ali se o njem ponovno pogaja pod pogoji, vzajemno dogovorjenimi med pogodbenicami. Pogodbenice izmenjajo informacije in mnenja o pripravi takšnih programov ali drugih tekočih ali prihodnjih raziskovalnih dejavnosti preko Raziskovalnega odbora Švice/Skupnosti.
   Člen 10
   Razmerje do drugih mednarodnih sporazumov
   1.   Določbe tega sporazuma se uporabljajo brez poseganja v prednosti, predvidene z drugimi mednarodni sporazumi, ki zavezujejo eno od pogodbenic, in veljajo samo za pravne subjekte ustanovljene na ozemlju navedene pogodbenice.
   2.   Pravni subjekti ustanovljeni v drugi državi, ki se je pridružila Sedmemu okvirnemu programu ES (pridružena članica), ima v okviru tega sporazuma enake pravice in obveznosti kot pravni subjekti ustanovljeni v državi članici pod pogojem, da je pridružena članica, v kateri je ustanovljen pravni subjekt, pripravljena dodeliti enake pravice in obveznosti pravnim subjektom iz Švice.
   Člen 11
   Teritorialna uporaba
   Ta sporazum se na eni strani uporablja za ozemlja, na katerih se uporabljajo Pogodbe o ustanovitvi Skupnosti, pod pogoji, določenimi v teh pogodbah, in za ozemlje Švice na drugi strani.
   Člen 12
   Priloge
   Priloge A, B in C so sestavni del tega sporazuma.
   Člen 13
   Sprememba in prenehanje sporazuma
   1.   Ta sporazum se uporablja v času veljavnosti Sedmih okvirnih programov ES in Euratoma.
   2.   Ta sporazum se lahko spremeni samo s pisnim soglasjem pogodbenic. Postopek za začetek veljavnosti sprememb je isti kot postopek, ki se uporablja za ta sporazum.
   3.   Ta sporazum lahko pogodbenice kadar koli prekinejo s šestmesečnim pisnim obvestilom.
   4.   Projekti in dejavnosti, ki so v času prenehanja in/ali izteka tega sporazuma še nedokončani, se nadaljujejo do njihovega zaključka pod pogoji iz tega sporazuma. Pogodbenice soglasno uredijo kakršne koli posledice prenehanja.
   Člen 14
   Začetek veljavnosti in začasna uporaba
   1.   Pogodbenice ratificirajo ali sklenejo ta sporazum skladno s svojimi pravili. Ta sporazum začne veljati na datume, ko se opravi končna notifikacija o zaključku postopkov, ki so potrebni za ta namen. Začasno se začne uporabljati 1. januarja 2007.
   2.   Če ena od pogodbenic obvesti drugo, da Sporazuma ne bo sklenila, je dogovorjeno, da:

               —

               Skupnosti povrneta Švici njen prispevek k splošnemu proračunu Evropske unije, kakor določa člen 2(2),

               —

               sredstva Skupnosti, predvidena za sodelovanje pravnih subjektov ustanovljenih v Švici pri posrednih ukrepih, vključno s povračili iz člena 2(1), Skupnosti odštejejo od zgoraj navedenih povračil,

               —

               projekti in dejavnosti, ki so se začeli v času te začasne uporabe in so v času zgoraj navedene notifikacije še nedokončani, se nadaljujejo do njihovega zaključka pod pogoji iz tega sporazuma.

         Sporazum je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so vsa besedila enako verodostojna.

      Съставено в Люксембург на двадесет и пети юни две хиляди и седма година.
      Hecho en Luxemburgo, el veinticinco de junio de dos mil siete.
      V Lucemburku dne dvacátého pátého června dva tisíce sedm.
      Udfærdiget i Luxembourg den femogtyvende juni to tusind og syv.
      Geschehen zu Luxemburg am fünfundzwanzigsten Juni zweitausendsieben.
      Kahe tuhande seitsmenda aasta juunikuu kahekümne viiendal päeval Luxembourgis.
      Έγινε στο Λουξεμβούργο, στις είκοσι πέντε Ιουνίου δύο χιλιάδες επτά.
      Done at Luxembourg, on the twenty-fifth day of June in the year two thousand and seven.
      Fait à Luxembourg, le vingt-cinq juin deux mille sept.
      Fatto a Lussemburgo, addì venticinque giugno duemilasette.
      Luksemburgā, divtūkstoš septītā gada divdesmit piektajā jūnijā.
      Priimta du tūkstančiai septintųjų metų birželio dvidešimt penktą dieną Liuksemburge.
      Kelt Luxembourgban, a kettőezer-hetedik év június havának huszonötödik napján.
      Magħmul fil-Lussemburgu, fil-ħamsa u għoxrin jum ta' Ġunju tas-sena elfejn u sebgħa.
      Gedaan te Luxemburg, de vijfentwintigste juni tweeduizend zeven.
      Sporządzono w Luksemburgu dnia dwudziestego piątego czerwca roku dwa tysiące siódmego.
      Feito no Luxemburgo, em vinte e cinco de Junho de dois mil e sete.
      Adoptat la Luxemburg, douăzeci şi cinci iunie două mii șapte.
      V Luxemburgu dňa dvadsiateho piateho júna dvetisícsedem.
      V Luxembourgu, petindvajsetega junija leta dva tisoč sedem.
      Tehty Luxemburgissa kahdentenakymmenentenäviidentenä päivänä kesäkuuta vuonna kaksituhattaseitsemän.
      Som skedde i Luxemburg den tjugofemte juni tjugohundrasju.

         Зa Eвpoпeйcката общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Гια την Ευρωπαїκή Κоινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrĳos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Зa Eвpoпeйcката общност зa aтoмна енергия
         Por la Comunidad Europea de la Energía Atómica
         Za Evropské společenství pro atomovou energii
         For Det Europæiske Atomenergifælleskab
         Für die Europäische Atomgemeinschaft
         Euroopa Aatomienergiaühenduse nimel
         Гια την Ευρωπαїκή Κоινότητα Ατομικής Εvέργειας
         For the European Atomic Energy Community
         Pour la Communauté européenne de l'énergie atomique
         Per la Comunità europea dell'energia atomica
         Eiropas Atomenerġĳas kopienas vārdā
         Europos atominés energĳos bendrĳos vardu
         Az Európai Atomenergia-közösség részéről
         Għall-Komunità Ewropea ta' l-Enerġĳa Atomika
         W imieniu Europejskiej Wspólnoty Energii Atomowej
         Voor de Europese Gemeenschap voor Atoomenergie
         Pela Comunidade Europeia da Energia Atómica
         Pentru Comunitatea Europeană a Energiei Atomice
         Za Európske spoločenstvo pre atómovú energiu
         Za Evropsko skupnost za atomsko energĳo
         Euroopan atominienergiayhteisön puolesta
         För Europeiska atomenergigemenskapen

         Зa Конфедерация Швейцария
         Por la confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Гια την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācĳas vārdā
         Šveicarĳos Konfederacĳos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederaţia Elveţiană
         Za Švajčiarsku konfederáciu
         Za Švicarsko konfederacĳo
         Sveitsin valaliiton puolesta
         På Schweiziska edsförbundets vågnar

      (1)  UL L 32, 5.2.2004, str. 22.

      (2)  UL L 412, 30.12.2006, str. 1.

      (3)  UL L 391, 30.12.2006, str. 1.

      (4)  UL L 400, 30.12.2006, str. 86. Popravljena različica v UL L 54, 22.2.2007, str. 30.

      (5)  UL L 400, 30.12.2006, str. 243. Popravljena različica v UL L 54, 22.2.2007, str. 81.

      (6)  UL L 400, 30.12.2006, str. 270. Popravljena različica v UL L 54, 22.2.2007, str. 91.

      (7)  UL L 400, 30.12.2006, str. 299. Popravljena različica v UL L 54, 22.2.2007, str. 101.

      (8)  UL L 400, 30.12.2006, str. 368. Popravljena različica v UL L 54, 22.2.2007, str. 126.

      (9)  UL L 400, 30.12.2006, str. 60. Popravljena različica v UL L 54, 22.2.2007, str. 21.

      (10)  UL L 400, 30.12.2006, str. 1. Popravljena različica v UL L 54, 22.2.2007, str. 4.

      (11)  UL L 400, 30.12.2006, str. 404. Popravljena različica v UL L 54, 22.2.2007, str. 139.

      (12)  UL L 400, 30.12.2006, str. 434. Popravljena različica v UL L 54, 22.2.2007, str. 149.

      (13)  UL L 210, 31.7.2006, str. 25.
 ---documentbreak--- NA ---documentbreak---

               20.7.2007

               SL

               Uradni list Evropske unije

               L 189/38

         SKLEPNA LISTINA
   Pooblaščenci
   EVROPSKE SKUPNOSTI
   in
   ŠVICARSKE KONFEDERACIJE,
   ki so se sestali v Luxembourgu dne petindvajsetega junija leta dva tisoč sedem za podpis Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani ter Švicarsko konfederacijo na drugi strani, so sprejeli skupno izjavo, ki je priložena tej sklepni listini:
   Skupna izjava pogodbenic o tesnem sodelovanju glede novih struktur za izvajanje členov 169 in 171 Pogodbe ES,
   Upoštevali so tudi naslednje izjave, ki so priložene tej sklepni listini:
   Izjavo Sveta o švicarski udeležbi v odborih.
   Izjavo Skupnosti o obravnavanju raziskovalcev EU v okviru tega sporazuma v Švici.


title: 2011/479/: Sklep Komisije z dne 27. julija 2011 o varnostnih zahtevah, ki jih morajo izpolnjevati evropski standardi za gimnastično opremo v skladu z Direktivo 2001/95/ES Evropskega parlamenta in Sveta Besedilo velja za EGP

text:
               29.7.2011

               SL

               Uradni list Evropske unije

               L 197/13

         SKLEP KOMISIJE
   z dne 27. julija 2011
   o varnostnih zahtevah, ki jih morajo izpolnjevati evropski standardi za gimnastično opremo v skladu z Direktivo 2001/95/ES Evropskega parlamenta in Sveta
   (Besedilo velja za EGP)
   (2011/479/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) ter zlasti člena 4(1)(a) Direktive,
   ob upoštevanju naslednjega:

               (1)

               Evropske standarde v skladu z Direktivo 2001/95/ES določajo evropski organi za standarde. Taki standardi morajo zagotavljali, da proizvodi izpolnjujejo splošno varnostno zahtevo navedene direktive.

               (2)

               V skladu z Direktivo 2001/95/ES se domneva, da je proizvod varen, kadar je v skladu s prostovoljnimi nacionalnimi standardi, ki prevzemajo evropske, sklicevanja na katere je Komisija objavila v Uradnem listu Evropske unije.

               (3)

               Člen 4 Direktive 2001/95/ES določa postopek za pripravo evropskih standardov. V skladu z navedenim postopkom Komisija določi posebne varnostne zahteve, ki jih morajo evropski standardi izpolnjevati, in na podlagi navedenih zahtev nato evropskim organom za standarde podeli mandat za pripravo navedenih standardov.

               (4)

               Komisija objavi sklicevanja na evropske standarde, ki so bili sprejeti na navedeni način, v Uradnem listu Evropske unije. V skladu z drugim pododstavkom člena 4(2) Direktive 2001/95/ES se sklicevanja na evropske standarde, ki so jih evropski organi za standarde sprejeli pred začetkom veljavnosti navedene direktive, lahko objavijo v Uradnem listu Evropske unije celo brez mandata Komisije, če navedeni standardi zagotavljajo skladnost s splošno varnostno zahtevo iz navedene direktive.

               (5)

               Komisija je z Odločbo 2005/718/ES (2) objavila sklicevanja na sedem evropskih standardov v zvezi z varnostjo gimnastične opreme v Uradnem listu Evropske unije.

               (6)

               Sedem evropskih standardov o varnosti zadevne gimnastične opreme iz Odločbe 2005/718/ES ni podprtih z mandatom Komisije, ki bi bil sprejet v skladu s členom 4(1) Direktive 2001/95/ES.

               (7)

               Eden od navedenih standardov EN 913:1996 je bil nadomeščen z novo različico EN 913:2008. Ta nova različica je bila sprejeta po začetku veljavnosti Direktive 2001/95/ES, zato se sklicevanje nanjo brez mandata Komisije, ki vključuje posebne varnostne zahteve, ne more objaviti v Uradnem listu Evropske unije.

               (8)

               Za oceno skladnosti nove različice in morebitnih prihodnjih različic evropskih standardov za gimnastično opremo s splošno varnostno zahtevo iz Direktive 2001/95/ES je treba ponovno izvesti postopek iz člena 4 navedene direktive.

               (9)

               Komisija mora zato določiti posebne varnostne zahteve za gimnastično opremo, da lahko nato podeli mandat evropskim organom za standarde, ki na podlagi navedenih zahtev pripravijo ustrezne evropske standarde za gimnastično opremo.

               (10)

               Ko bodo zadevni standardi na voljo in če se bo Komisija odločila, da objavi sklicevanja nanje v Uradnem listu Evropske unije, je treba po postopku iz člena 4(2) Direktive 2001/95/ES domnevati, da gimnastična oprema izpolnjuje splošne varnostne zahteve navedene direktive glede varnostnih zahtev, ki jih zajemajo standardi.

               (11)

               Ukrepi, predvideni s tem sklepom, so v skladu z mnenjem Odbora, ustanovljenega s členom 15 Direktive 2001/95/ES –

         SPREJELA NASLEDNJI SKLEP:
   Člen 1
   V tem sklepu pomeni „gimnastična oprema“ opremo, ki se uporablja za vadbo, trening ali tekmovanja, kar vključuje skupinsko in samostojno vadbo. Ta oprema stoji na tleh ali je pritrjena na strop, steno ali drugo nepremično strukturo. Lahko je trajno nameščena ali pa se jo pri uporabi lahko premika ali spreminja.
   Člen 2
   Posebne varnostne zahteve za proizvode iz člena 1, ki jih morajo v skladu s členom 4 Direktive 2001/95/ES izpolnjevati evropski standardi, so določene v Prilogi k temu sklepu.
   Člen 3
   Ta sklep začne veljati dvajseti dan po objavi v Uradnem listu Evropske unije.

      V Bruslju, 27. julija 2011

            Za Komisijo

            Predsednik

         José Manuel BARROSO

      (1)  UL L 11, 15.1.2002, str. 4.

      (2)  UL L 271, 15.10.2005, str. 51.

      PRILOGA

         POSEBNE VARNOSTNE ZAHTEVE ZA GIMNASTIČNO OPREMO

         Del I

         Proizvod in opredelitev proizvoda

      Gimnastična oprema, ki jo zajema ta mandat, se uporablja za vadbo, trening ali tekmovanja, kar vključuje skupinsko in samostojno vadbo. Ta oprema stoji na tleh ali je pritrjena na strop, steno ali drugo nepremično strukturo. Lahko je trajno nameščena ali pa se jo pri uporabi lahko premika ali spreminja.
      Za nekatero posebno gimnastično opremo so določene dodatne varnostne zahteve, ki dopolnjujejo splošne zahteve.

         Del II

      A.   Splošne varnostne zahteve

      Proizvodi morajo ustrezati splošni varnostni zahtevi iz Direktive 2001/95/ES in biti „varni“ v smislu člena 2(b) Direktive. Proizvod je varen predvsem pri normalnih in zmernih predvidljivih pogojih uporabe, vključno pri skladiščenju, varnem prevozu v skladišče, montaži in vzdrževanju ter demontaži, v celotnem obdobju njegove uporabe. Proizvod je varen tudi za poklicne uporabnike (na primer trenerje, učitelje).
      Pri normalnih in zmernih predvidljivih pogojih uporabe gimnastične opreme morata biti tveganje poškodbe ali ogroženost zdravja in varnosti minimizirana. Noben del, do katerega ima uporabnik dostop med normalno ali predvideno uporabo, ne sme povzročati fizičnih poškodb ali prizadeti zdravja uporabnika.
      Običajna predvidljiva uporaba teh proizvodov je telovadba otrok (na primer v šoli, športnih klubih), ki imajo na splošno manjšo zaznavo tveganja kot odrasli. Kadar tveganj ni mogoče dovolj minimizirati s konstrukcijo ali varovalnimi ukrepi, je treba preostalo tveganje zmanjšati z informacijami o proizvodu, namenjenimi nadzornim osebam.
      Uporabnike je treba obvestiti o možnih tveganjih in nevarnostih ter o tem, kako jih preprečiti.
      B.   Posebne varnostne zahteve

      Pri uporabi splošne varnostne zahteve iz Direktive 2001/95/ES se upošteva vsaj naslednje:

                  (a)

                  površinsko hrapavost;

                  (b)

                  reže in mesta križanja/stiskanja/ščipanja;

                  (c)

                  nenamerne padce;

                  (d)

                  padce z višine;

                  (e)

                  stabilnost in trdnost;

                  (f)

                  naprave za nastavitev;

                  (g)

                  ublažitev udarca z vrhnjim oblazinjenjem;

                  (h)

                  označevanje. Vso gimnastično opremo je treba opremiti z naslednjimi informacijami:

                              1.

                              številko ustreznega evropskega standarda,

                              2.

                              imenom, blagovno znamko ali drugimi podatki za identifikacijo proizvajalca, trgovca na drobno ali uvoznika,

                              3.

                              letom proizvodnje,

                              4.

                              največjim številom hkratnih uporabnikov, za katere je oprema predvidena,

                              5.

                              navodili za uporabo;

                  (i)

                  zagozditev in zadavljenje;

                  (j)

                  trčenje;

                  (k)

                  vzdržljivost;

                  (l)

                  električne sunke.

            Poleg tega se upoštevajo naslednja tveganja:

                  (a)

                  tveganja zaradi nezadostne obremenljivosti opreme, ob upoštevanju trdnosti, togosti in prožnosti uporabljenih materialov;

                  (b)

                  tveganja zaradi popuščanja stabilnosti opreme, ob upoštevanju podstavka opreme in tal ter morebitnega bremena, ki obtežuje opremo;

                  (c)

                  tveganja zaradi uporabe električne energije in delovanja tokokroga;

                  (d)

                  tveganja zaradi uporabe mehanske ali hidravlične energije;

                  (e)

                  tveganja zaradi uporabe opreme, vključno s padci, urezninami, zagozditvijo, zadušitvijo, trčenji in telesno preobremenjenostjo;

                  (f)

                  tveganja zaradi dostopnosti do opreme, vključno z dostopnostjo v primeru okvar in izrednih razmer;

                  (g)

                  tveganja zaradi morebitnih interakcij med opremo in naključno navzočimi (na primer občinstvom);

                  (h)

                  tveganja zaradi pomanjkljivega vzdrževanja;

                  (i)

                  tveganja zaradi montaže, razstavljanja in ravnanja z opremo;

                  (j)

                  tveganja zaradi izpostavljenosti kemičnim snovem.

            Pri uporabi splošne varnostne zahteve iz Direktive 2001/95/ES se upoštevajo vsaj naslednji preskusi:

                  (a)

                  določitev tveganja zagozditve;

                  (b)

                  določitev stabilnosti in trdnosti z uporabo mehanske obremenitve;

                  (c)

                  določitev ublažitve udarca zaradi uporabe oblazinjenja;

                  (d)

                  poročilo o preskusu.

            C.   Primeri gimnastične opreme

      Pri uporabi splošnih varnostnih zahtev iz Direktive 2001/95/ES naslednji seznam, ki ni izčrpen, navaja primere različnih vrst gimnastične opreme:

                  (a)

                  bradlje in kombinacija dvovišinskih in vzporednih bradeljnic;

                  (b)

                  dvovišinske bradlje;

                  (c)

                  švedske skrinje;

                  (d)

                  konji in koze;

                  (e)

                  drogovi;

                  (f)

                  letveniki, plezalne lestve in plezalni sestavi;

                  (g)

                  gredi;

                  (h)

                  krogi;

                  (i)

                  trampolini;

                  (j)

                  mize za preskok.


title: Sklep Sveta z dne 1. decembra 2009 o določitvi pogojev zaposlitve predsednika Evropskega sveta

text:
               9.12.2009

               SL

               Uradni list Evropske unije

               L 322/35

      SKLEP SVETA

   z dne 1. decembra 2009
   o določitvi pogojev zaposlitve predsednika Evropskega sveta
   (2009/909/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 243 Pogodbe,
   ob upoštevanju Uredbe Sveta št. 422/67/EGS, 5/76/Euratom z dne 25. julija 1967 o določitvi prejemkov predsednika in članov Komisije, predsednika, sodnikov, generalnih pravobranilcev in sodnega tajnika Sodišča Skupnosti, predsednika, sodnikov, generalnih pravobranilcev in sodnega tajnika Sodišča prve stopnje ter predsednika, članov in sodnega tajnika Sodišča za uslužbence Evropske unije (1),
   ob upoštevanju naslednjega:

               (1)

               Lizbonska pogodba Evropski svet spreminja v institucijo Evropske unije in ustanavlja funkcijo predsednika Evropskega sveta z mandatom dveh let in pol, z možnostjo enkratne ponovne izvolitve.

               (2)

               Treba bi bilo določiti pogoje zaposlitve predsednika Evropskega sveta –

         SPREJEL NASLEDNJI SKLEP:
   Člen 1
   1.   Določbe Uredbe Sveta št. 422/67/EGS, 5/67/Euratom z dne 25. julija 1967, ki veljajo za predsednika Komisije, se smiselno uporabljajo za predsednika Evropskega sveta.
   2.   Osnovna mesečna plača predsednika Evropskega sveta je enaka znesku, ki izhaja iz uporabe 138 % osnovne plače uradnika Evropske unije na tretji stopnji v razredu 16.
   Člen 2
   Predsednik Sveta o tem sklepu uradno obvesti predsednika Evropskega sveta.
   Ta sklep se objavi v Uradnem listu Evropske unije.

      V Bruslju, 1. decembra 2009

            Za Svet

            Predsednica

         B. ASK

      (1)  UL L 187, 8.8.1967, str. 1.